**MINISTERUL SĂNĂTĂȚII**

**ORDIN**

**pentru aprobarea condiţiilor de autorizare a unităţilor sanitare, publice sau private, pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor și a listei afecţiunilor medicale incompatibile cu calitatea persoanelor de a procura, deţine sau, după caz, de a purta ori folosi arme letale sau neletale**

Văzând Referatul de aprobare al Direcției generale de asistență medicală din cadrul Ministerului Sănătății cu nr......................;

  Având în vedere prevederile art.  7 alin. (1) și (2) din Hotărârea Guvernului nr. 11/2018 pentru aprobarea Normelor metodologice de aplicare a Legii nr. 295/2004 privind regimul armelor şi al muniţiilor,

În temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul

**ORDIN:**

**Art. 1 -**Se aprobă condiţiile de autorizare a unităţilor sanitare, publice sau private, pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, prevăzute în Anexa nr. 1.

**Art. 2 -** Se aprobă  lista afecțiunilor medicale incompatibile cu calitatea persoanelor de a procura, deţine sau, după caz, de a purta ori folosi arme letale sau neletale supuse autorizării, prevăzută în Anexa nr. 2.

**Art. 3 -** Se aprobă modelul fişei medicale de examinare ambulatorie a persoanelor fizice în vederea procurării, deţinerii, portului şi folosirii armelor şi muniţiilor, prevăzută în Anexa nr. 3.

 **Art. 4** - Direcțiile de sănătate publică județene și a municipiului București autorizează și gestionează baza de date privind unitățile sanitare publice sau private autorizate pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor.

 **Art. 5** - Unitățile sanitare publice sau private autorizate pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, direcţiile de specialitate din cadrul Ministerului Sănătăţii, direcțiile județene de sănătate publică și a municipiului București vor duce la îndeplinire prevederile prezentului ordin.

 **Art. 6 -**La data intrării în vigoare a prezentului ordin, Ordinul ministrului sănătății nr. 257/19.06.1976 privind stabilirea afecțiunilor pentru care persoanele fizice nu pot fi autorizate să dețină și să poarte arme și muniții precum și a normelor tehnice referitoare la examinarea medicală a acestor persoane, se abrogă.

 **Art. 7** – Anexele nr. 1 - 3 fac parte integrantă din prezentul ordin.

 **Art. 8** - Prezentul ordin se publică în Monitorul Oficial al României, Partea I.

**p.MINISTRUL SĂNĂTĂȚII**

 SECRETAR DE STAT

 CĂTĂLIN VIȘEAN

**ORDIN**

**pentru aprobarea condiţiilor de autorizare a unităţilor sanitare, publice sau private, pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor și a listei afecţiunilor medicale incompatibile cu calitatea persoanelor de a procura, deţine sau, după caz, de a purta ori folosi arme letale sau neletale**

|  |  |  |
| --- | --- | --- |
| **STRUCTURA INIȚIATOARE**: | Data  | Semnătură șefuluistructurii |
| Direcția generală de asistență medicalăDirector general, Costin Iliuță |  |  |
| **STRUCTURI AVIZATOARE**: | Data solicităriiavizului | Data obțineriiavizului | Semnătură șefuluistructurii |
| Direcția generală juridicăDirector general: Ionuț-Sebastian Iavor Serviciul avizare acte normativeȘef serviciu: Dana-Constanța Eftimie |  |  |  |
| Secretar GeneralAlexandru-Mihai Borcan |  |  |  |

Persoana în măsură să ofere relaţii privind proiectul de act normativ este doamna Mihaela Dumitrescu din cadrul Direcţiei generale asistenţă medicală, telefon 021/307 25 88, e-mail: mihaela.dumitrescu@ms.ro

**Anexa nr. 1**

**Condiţii de autorizare a unităţilor sanitare, publice sau private, pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor**

**Art. 1** – (1) Unitățile sanitare, publice sau private pot solicita autorizarea pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor în una sau mai multe dintre următoarele specialităţi: medicină internă, cardiologie, neurologie, psihiatrie, oftalmologie, otorinolaringologie, ortopedie-traumatologie, chirurgie.

(2) Unitățile sanitare publice, care solicită autorizarea pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, trebuie să aibă aprobată în structura organizatorică a unității sanitare una sau mai multe din specialitățile prevăzute la alin.(1) pentru care solicită autorizarea.

(3) Unitățile sanitare private, care solicită autorizarea pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, trebuie să fie înscrise Registrul unic al cabinetelor medicale de la nivel direcției de sănătate publică județeană sau a municipiului București, după caz, cu una sau mai multe din specialitățile prevăzute la alin.(1) pentru care solicită autorizarea.

**Art. 2** – În vederea obținerii autorizației pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, unitatea sanitară depune la direcţia de sănătate publică din aria administrativ-teritorială unde îşi desfăşoară activitatea, următoarele documente:

a) cerere pentru emiterea autorizației pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, pentru una sau mai multe specialități aprobate în structura organizatorică, sau, după caz, pentru una sau mai multe specialități cu care este înscrisă în Registrul unic al cabinetelor medicale de la nivelul direcției de sănătate publică căreia i se adresează;

b) copia documentului de deţinere legală a spațiului;

c) dovada deţinerii de către unitatea sanitară a asigurării de răspundere civilă în domeniul medical;

d) copii de pe contractele individuale de muncă sau, după caz, după contractele de prestări servicii, încheiate între unitatea sanitară și personalul medico-sanitar, pentru specialităţile medicale pentru care solicită autorizarea, conform reglementărilor legale în vigoare;

e) dovada dreptului de liberă practică/certificat de membru emis de organizația profesională conform reglementărilor legale în vigoare, atât pentru medici, cât și pentru asistenții medicali;

f) dovada deţinerii asigurării de răspundere civilă în domeniul medical de către fiecare angajat medico-sanitar, din cadrul cabinetului/cabinetelor pentru care se solicită autorizarea;

g) dovada dotării minime obligatorii a cabinetului/cabinetelor pentru care se solicită autorizarea, conform anexei nr. 2 la Ordinul ministrului sănătății nr. 153/2003, pentru aprobarea Normelor metodologice privind înfiinţarea, organizarea şi funcţionarea cabinetelor medicale, cu modificările și completările ulterioare;

h) dovada garanției, întreţinerii şi verificării tehnice periodice, după caz, a aparaturii cabinetului/cabinetelor din dotarea prevăzută la lit.g).

**Art. 3** – (1) În termen de 30 de zile de la depunerea de către unitatea solicitantă a documentelor prevăzute la art.2 la nivelul direcţiei de sănătate publică judeţene sau a municipiului Bucureşti, după caz, aceasta va emite autorizația pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor, conform modelului prevăzut în Anexa 1A la prezenta anexă.

(2) În cazul în care sunt constatate neconformități ale documentaţiei depuse, direcţia de sănătate publică judeţeană sau a municipiului Bucureşti, după caz, notifică solicitantul autorizaţiei cu cel puţin 10 zile înainte de expirarea termenului prevăzut la alin. (1), în vederea depunerii completărilor necesare și comunică acestuia un termen de remediere de maxim 30 de zile.

**Art. 3** - Autorizația pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor se avizează anual.

 **Anexa 1A**

**Model - Autorizație pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor**

 DIRECŢIA DE SĂNĂTATE PUBLICĂ

    A JUDEŢULUI ................./MUNICIPIULUI BUCUREŞTI

**AUTORIZARE**

**pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor**

nr. .......... din data ..............

    Ca urmare a cererii unităţii ...................................., cu sediul în .................................., înregistrată la Direcţia de Sănătate Publică a Judeţului ................./Municipiului Bucureşti cu nr. .......,

    având în vedere documentele depuse, în temeiul Hotărârii Guvernului nr. 11/2018 pentru aprobarea Normelor metodologice de aplicare a Legii nr. 295/2004 privind regimul armelor şi al muniţiilor,

    Direcţia de Sănătate Publică a Judeţului .................................../Municipiului Bucureşti autorizează unitatea sanitară....... ...................... ........pentru examinarea ambulatorie a persoanelor în vederea procurării, deţinerii, portului şi folosirii armelor şi muniţiilor, pentru următoarele specialităţi:

1. medicină internă ..............................................;
2. cardiologie .......................................................;

    c) oftalmologie .....................................................;

    d) otorinolaringologie (ORL)................................;

    e) neurologie .........................................................;

    f) psihiatrie ............................................................;

 g) ortopedie-traumatologie ....................................;

    h) chirurgie .............................................................

    Prezenta autorizare este valabilă pe toată perioada îndeplinirii condiţiilor de autorizare, cu avizare anuală.

**Director executiv,**

Numele în clar ...........................

Semnătura şi ştampila ..................

\_\_\_\_\_\_\_\_\_\_\_\_\_

**Anexa nr. 2** - **Lista afecțiunilor medicale incompatibile cu calitatea persoanelor de a procura, deţine sau, după caz, de a purta ori folosi arme letale sau neletale supuse autorizării**

Examinarea medicală a persoanelor fizice pentru procurarea, deţinerea, portul şi folosirea armelor şi muniţiilor urmărește capacitatea organo-funcțională a solicitantului de a utiliza arma în condiții de securitate și are în vedere următoarele incompatibilități medicale:

1. **Boli cardio-vasculare:**
2. Sindrom coronarian acut în ultimele 6 luni;
3. Tulburari de ritm cardiac: fibrilatie ventriculară sau flutter ventricular în antecedente; tahicardie ventriculară susținută/nesusținută în antecedente, fibrilație atrială permanentă cu alură ventriculară rapidă (AV>110/min), boala de nod sinusal, bradiaritmii severe;
4. Tulburari de conducere intracardiacă: BAV grad II sau grad III (fara cardiostimulare).
5. Stop cardiorespirator resuscitat în antecedente;
6. Sincopa de cauză cardiacă sau neurologică în antecedente;
7. Boli valvulare severe: stenoza aortica moderat-severă, stenoză mitrală moderat-severă;
8. Hipertensiunea pulmonară severă cu fenomene de hipoperfuzie cerebrală;
9. Anevrismul de aorta;
10. Insuficiența cardiacă cronică cu FEVS scazută, clasa NYHA III-IV;
11. Cardiomiopatia hipertrofică obstructivă;
12. Hipertensiunea arteriala primară sau secundară stadiul II sau III necontrolată terapeutic;
13. Boala arterială periferică a membrelor inferioare stadiul IV Leriche-Fontaine;
14. Insuficiența respiratorie cronică;
15. Sindromul de apnee obstructivă de somn moderat-sever fără tratament cu CPAP (presiune pozitivă continuă în căile aeriene);
16. Artrite/artropatii cu afectarea capacității funcționale.

**B) Boli interne:**

 a) Sindromul de apnee centrală de somn fară tratament;

 b) Boala cronică de rinichi, stadiul 4 si 5;

 c) Sindroamele anemice cu Hb < 8 g/dL;

 d) Sindroamele mieloproliferative;

 e) Sindroamele limfoproliferative;

 f) Boala Takayashu;

 g) Sindromul posttrombotic de membre superioare;

 i) Mielomul multiplu;

 j) Hepatite acute virale, hepatitele cornice;

 k) Insuficiența hepatică acută;

 m) Cirozele hepatice;

 n) Sindroame de malabsorbție cu deficite nutriționale severe;

 o) Pancreatita cronică;

 p) Tumori maligne în stadiile III/IV;

 r) Colagenozele: lupus eritematos sistemic, sclerodermie, dermatomiozite, boala mixtă de țesut

 conjunctiv;

 s) Spasmofilie/tetanie manifestă;

 ș) Toxicomanii;

 t) Diabetul zaharat cu valori ale glicemiei necontrolate, cu complicații macro si microvasculare;

 ț) Hiper/hipotiroidismul fară tratament;

 u) Neuropatii periferice;

**C) Boli neurologice:**

 a) Deficiențe permanente: pareze sau plegii cu afectarea membrelor superioare;

 b) Tulburări mari din seria vestibulară: nistagmus labirintic, deviere în mers, Romberg pozitiv;

 c) Tulburări mari din zona cerebeloasă de tip hemisferic dacă sunt bilaterale;

 d) Ataxiile severe prin leziuni de cordoane posterioare;

 e) Tulburările de serie extrapiramidală mari, bilaterale;

 f) Boala Parkinson;

 g) Afecțiuni neurologice evolutive;

 h) Sifilisul sistemului nervos (se vor cerceta reflexele osteo-tendinoase, forma, dimensiunea, și reflexele pupilare, probe de mers, Romberg, probe de atenție, memorie și vorbire, elementele neurologice și psihice clinice ale sifilisului nervos, etc.);

 i) Epilepsia. Persoana fizică interesată pentru procurarea, deţinerea, portul şi folosirea armelor şi muniţiilor, care nu este în evidență cu epilepsie, în cadrul examenului neurologic, va declara în scris, sub semnătură că nu suferă de această patologie;

 j) Scleroza multiplă (în plăci).

**D) Boli psihice:**

 a) Psihozele periodice, procesuale sau cronice (psihoza maniaco-depresivă, schizofrenia, deliruri cronice parafrenice și paranoice), chiar în perioada de remisiune;

 b) Psihoze organice aromice (toxice, infecțioase, traumatice);

 c) Demențe de orice etiologie;

 d) Oligofreniile (idioția, imbecilitatea, debilitatea mintală);

 e) Psihopatii și stări psihopatoide impulsive virulente, paranoide, psihastenice, afective (tinopate).

 f) Psihasteniile;

 g) Alcoolismul cronic;

 h) Toxicomaniile;

 i) Epilepsia (toate formele clinice);

 j) Boli psihice remise aflate în tratament de întreținere cu substanțe psihotrope.

**E) Boli oftalmologice** – acuitatea vizuală se determină subiectiv cu ajutorul optotipurilor luminoși, se determină refracția prin schiascopie, iar simțul cromatic cu ajutorul tabelelor pseudoizocromatice (sau cromatoscop), se determină câmpul vizual cu perimetru și se va efectua examenul fundului de ochi, al cărui aspect va indica necesitatea examinării simțului luminos. La persoanele peste 45 de ani se va testa tonometria. În fișa medicală, se va menționa și metoda folosită pentru examinarea simțului cromatic, precum și dacă este indicată purtarea în permanență a ochelarilor.

Patologii oftalmologice incompatibile pentru procurarea, deţinerea, portul şi folosirea armelor şi muniţiilor:

1. Afecțiuni evolutive ale globului ocular sau anexelor, până la vindecare;
2. Afecțiuni oculare contagioase, până la vindecare;
3. Leziuni cicatriciale ale polului anterior dacă scad acuitatea vizuală sub limitele admise;
4. Leziuni cicatriciale dacă scad acuitatea vizuală, alterează simțul luminos și câmpul vizual sub limitele admise;
5. Atrofia nervilor optici cu modificarea acuității și câmpului vizual;
6. Hemeralopia esențială;
7. Retinopatia pigmentară;
8. Glaucomul cu modificarea acuității și câmpului vizual sub limitele admise;
9. Discomatopsii;
10. Afakia – când după corecția tolerabilă nu se ajunge la limitele vederii admise;
11. Miopia peste 10 dsf. astigmatism mioptic cu diferența între axe mai mare de 4 d.cil., care prin corecție nu atinge acuitatea vizuală la limitele admise;
12. Hipermetropia peste 8 d.sf. astigmatism hipermetropic cu diferența între axe mai mare de 4 d.cil., care prin corecție nu atinge acuitatea vizuală la limitele admise;
13. Reducerea câmpului vizual sub 800 temporal și sub 500 nazal la ochiul restant, în cazul vederii monoculare;
14. Scăderea acuității vizuale sub 2/3 la ochiul restant, în cazul vederii monoculare, cu corecție.

**F) Boli otorinolaringologice:**

 a) Hipoacuzia unilaterală sau bilaterală cu media pragurilor auditive în conducere aeriană (calculate

 pe 500, 1000, 2000 și 4000 Hz) mai mare sau egală cu 41 decibeli, hipoacuzii care nu sunt

 corectate prin protezare auditivă sau la care valoarea medie a pragurilor câștigului cu proteza

 auditivă (convențională sau implantată) nu coboară sub 41 dB în câmp liber.

 b) Afecțiunile vestibulare cronice cu episoade acute imprevizibile – boala Meniere.

 c) Deficitele vestibulare periferice permanente necompensate.

**G) Boli chirurgicale și ortopedice:**

 a) Arterita obliterantă în stadiul III și IV;

 b) Hipertensiunea portală cu hemoragie digestivă în antecedente;

 c) Encefalopatia portală;

 d) Sechele definitive după traumatisme cranio-cerebrale;

 e) Afecțiuni congenitale sau dobândite ale coloanei vertebrale cu tulburări morfo funcționale;

 f) Boli ale esofagului (stenoză cicatricială, diverticuli, spasme frecvente) însoțite de grave tulburări funcționale;

 g) Absențe segmentare ale ambelor mâini/antebrațe;

 h) Deficiențe grave motorii și de forță ale membrelor superioare cu anchilose articulare care afectează sever mobiloitatea active a acestora.

**Anexa nr. 3**

|  |
| --- |
|     Judeţul ...................................... |
|     Localitatea ....................................... |
|     Unitatea sanitară ................................... |
|  |
| **FIŞA MEDICALĂ** |
| **pentru examinarea ambulatorie a persoanelor fizice în vederea procurării,** **deţinerii, portului şi folosirii armelor şi muniţiilor** |
|  |
| Anul ................... luna .............................. ziua ........... |
|  |
|     A. Numele ............................................., prenumele .................................................... |
|     Sexul ............., data naşterii: anul .............., luna .............................., ziua ................. |
|     Locul naşterii: localitatea .............................., judeţul .................................................., |
|     Fiul/Fiica lui .......................................... şi al/a ...................................... |
|     Domiciliat în localitatea .................................., str. ........................... nr. ....., judeţul/sectorul .............................. |
|     C.I./B.I. seria ........... nr. ....................., eliberată/eliberat de .................................., la data de ........................... |
|  |
|     B. Rezultatele examinărilor medicale |

|  |  |  |  |  |  |  |
| --- | --- | --- | --- | --- | --- | --- |
| Specialitatea | Nr. fişă/ reg. consultaţii | Data examinării | Afecţiuni depistate | ConcluziiApt/Inapt conducere auto | Semnătura şi parafa medicului examinator | Observaţii |
| Medicină internă |  |  |  |  |  |  |
| Neurologie |  |  |  |  |  |  |
| Oftalmologie |  |  |  |  |  |  |
| Otorinolaringologie |  |  |  |  |  |  |
| Neurologie |  |  |  |  |  |  |
| Psihiatrie |  |  |  |  |  |  |
| Ortopedie şi traumatologie |  |  |  |  |  |  |
| Chirurgie |  |  |  |  |  |  |
| C. Concluziile coordonatorului unităţii de asistenţă medicală ambulatorie autorizată |
|  |
|  |
|  |
| Apt/Inapt pentru procurarea, deținerea, portul și folosirea armelor și munițiilor |—| |
|  |
| Semnătura: ............................. |
|  |
|     D. Menţiuni |
|     1. Solicitantul declară în scris, pe propria răspundere, că îşi dă acordul cu privire la utilizarea şi prelucrarea datelor personale, că au fost menţionate în fişa medicală toate bolile pe care le-a prezentat în trecut şi le prezintă în prezent, că nu se află în evidenţa unei alte unităţi sanitare şi că în situaţia în care va urma orice tratament medical se obligă să anunţe că este posesor al permisului de armă/pașaportului european de armă conform art. 1 alin.(3) lit a) din HG nr. 11/2018. |
|     2. Fişa medicală se completează în două exemplare; un exemplar se eliberează solicitantului, celălalt exemplar, însoţit de adeverinţa de boli cronice eliberată de medicul de familie, se arhivează de către unitatea medicală ambulatorie autorizată. |
|     3. În cazul în care la una dintre concluziile medicale la specialităţile prevăzute la lit. B solicitantul fişei medicale este menţionat ca inapt pentru procurarea, deținerea, portul ți folosirea armelor și munițiilor, atunci aceasta va fi şi concluzia finală. |
|     4. Valabilitatea fişei medicale este de 1 an de la data emiterii de către unitatea de asistenţă medicală ambulatorie autorizată. |